CELEX: 32022D0704(01)
Language: sk
Date: 2022-06-06 00:00:00
Title: Rozhodnutie Predsedníctva Európskeho parlamentu zo 6. júna 2022, ktorým sa menia vykonávacie pravidlá k štatútu poslancov Európskeho parlamentu 2022/C 256/01

4.7.2022   
               
               
                  SK
               
               
                  Úradný vestník Európskej únie
               
               
                  C 256/1
               
            
         ROZHODNUTIE PREDSEDNÍCTVA EURÓPSKEHO PARLAMENTU
         zo 6. júna 2022,
         ktorým sa menia vykonávacie pravidlá k štatútu poslancov Európskeho parlamentu
         (2022/C 256/01)
         PREDSEDNÍCTVO EURÓPSKEHO PARLAMENTU
         so zreteľom na Zmluvu o fungovaní Európskej únie, a najmä na jej článok 223 ods. 2,
         so zreteľom na štatút poslancov Európskeho parlamentu (1),
         so zreteľom na článok 25 rokovacieho poriadku Európskeho parlamentu,
         keďže:
         
                     (1)
                  
                  
                     V súlade s článkom 69 ods. 2 vykonávacích pravidiel k štatútu poslancov Európskeho parlamentu (2) (ďalej len „vykonávacie pravidlá“) Predsedníctvo v prípade potreby každoročne valorizuje maximálnu mesačnú výšku úhrady výdavkov na osobných asistentov poskytujúcich asistentskú výpomoc uvedenú v článku 33 ods. 4 vykonávacích pravidiel na základe spoločného indexu stanoveného Eurostatom na meranie zmeny životných nákladov úradníkov EÚ (ďalej len „spoločný index“) podľa článku 65 Služobného poriadku úradníkov Európskej únie a podmienok zamestnávania ostatných zamestnancov stanovených v nariadení Rady (EHS, Euratom, ESUO) č. 259/68 (3) (ďalej len „služobný poriadok“) a v súlade s prílohou XI k služobnému poriadku. O tejto valorizácii Predsedníctvo obvykle rozhoduje v decembri a môže sa uplatniť so spätnou účinnosťou od júla roku, na ktorý sa daný index vzťahuje.
                  
               
                     (2)
                  
                  
                     Podľa vyššie uvedených ustanovení služobného poriadku sa priebežná aktualizácia nominálnych odmien a dôchodkov úradníkov a dôchodcov EÚ aktivuje mierou inflácie vo výške ± 3,0 % alebo viac počas šesťmesačného obdobia od júna do decembra predchádzajúceho kalendárneho roka. Na obdobie od 1. júla 2021 do 1. januára 2022 bol spoločný index stanovený na 103,5, čo znamená mieru inflácie + 3,5 %. Keďže táto zmena presahuje prahovú hodnotu 3 %, je potrebná aktualizácia s účinnosťou od 1. januára 2022.
                  
               
                     (3)
                  
                  
                     Uvedená aktualizácia sa týka aj platov akreditovaných asistentov poslancov, ktorí spadajú do pôsobnosti služobného poriadku. Keďže platy akreditovaných asistentov poslancov sa vyplácajú z maximálnej mesačnej výšky úhrady výdavkov na osobných asistentov poskytujúcich asistentskú výpomoc dostupnú každému poslancovi, je preto potrebné túto maximálnu mesačnú výšku úhrady zodpovedajúcim spôsobom aktualizovať.
                  
               
                     (4)
                  
                  
                     Komisia v tejto súvislosti stanovila koeficient úprav na obdobie od januára do júna 2022 vo výške 2,4 %. Preto by sa maximálna mesačná výška úhrady výdavkov na osobných asistentov poskytujúcich asistentskú výpomoc mala s účinnosťou od 1. januára 2022 zvýšiť na 26 734 EUR.
                  
               PRIJALO TOTO ROZHODNUTIE:
         
            Článok 1
            V článku 33 vykonávacích pravidiel sa odsek 4 nahrádza takto:
            
               
                  „4.   S účinnosťou od 1. januára 2022 predstavuje maximálna výška úhrady výdavkov na všetkých osobných asistentov uvedených v článku 34 mesačne sumu 26 734 EUR.“.
               
            
         
         
            Článok 2
            Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
            Toto rozhodnutie sa uplatňuje od 1. januára 2022.
         
         
            (1)  Rozhodnutie Európskeho parlamentu 2005/684/ES, Euratom z 28. septembra 2005, ktorým sa prijíma štatút poslancov Európskeho parlamentu (Ú. v. EÚ L 262, 7.10.2005, s. 1).
         
            (2)  Rozhodnutie Predsedníctva Európskeho parlamentu z 19. mája a 9. júla 2008, ktorým sa uplatňujú vykonávacie pravidlá k štatútu poslancov Európskeho parlamentu (Ú. v. EÚ C 159, 13.7.2009, s. 1).
         
            (3)  Ú. v. ES L 56, 4.3.1968, s. 1.